ananddey/assamese-wiki-corpus huggingface dataset:
১৮ আগষ্ট

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৮০০ - ভাৰতৰ প্ৰথমখন মহাবিদ্যালয় কলকাতাত ফ’ৰ্ট উইলিয়াম কলেজ প্ৰতিষ্ঠা হয়। কিন্তু অতি দুখৰ বিষয় যে ১৮৫৪ চনত এই কলেজখন বন্ধ হৈ যায়।
১৮৬৪ - সমাজসেৱাৰ বাবে আন্তৰ্জাতিক সংগঠন ৰেড ক্ৰছ প্ৰতিষ্ঠা হয়। এই মহান অনুষ্ঠানৰ প্ৰতিষ্ঠাতা আছিল হেনৰী ডুৰাণ্ট।
১৯৫১ - ইণ্ডিয়ান ইনষ্টিটিউট অব টেকন’লজী, পশ্চিমবংগৰ খড়গপুৰত মুকলি হয়।
২০০৪ - এথেন্স অলিম্পিক শ্বুটিঙত ভাৰতৰ ৰাজ্যবৰ্ধন সিং ৰাথোড়ে ৰূপক পদক লাভ কৰে।

জন্ম

১৭০০ - বাজি ৰাও -১ (বাজিৰাও বাল্লাল), মাৰাঠা সাম্ৰাজ্য়ৰ সপ্তম পেছোৱা।
১৮৭২ - পণ্ডিত বিষ্ণু দিগম্বৰ পুলষ্কৰ, ভাৰতীয় সঙ্গীতজ্ঞ।
১৮৮০ - স্বামী নিগমানন্দ, ভাৰতৰ এজন হিন্দু যোগী আৰু আধ্যাত্মিক নেতা।
১৯৩২ - লুক মণ্টেনিয়াৰ (Luc Montagnier), জীৱ বিজ্ঞানী, এইচ.আই.ভি. (ইংঃ HIV; পূৰ্ণৰূপঃ Human Immunodeficiency Virus; হিউমেন ইমিউন'ডেফিছিয়েঞ্চি ভাইৰাছ) বা মানৱ প্ৰতিৰক্ষা অভাৱ সৃষ্টিকাৰী ভাইৰাছৰ আৱিষ্কাৰক।
১৯৩৬ - গুলজাৰ ভাৰতৰ প্ৰসিদ্ধ গীতিকাৰ, কবি আৰু চিনেমা পৰিচালক।
১৯৪৬ - অৰুণা ইৰাণী, ভাৰতীয় অভিনেত্ৰী।
১৯৫৬ - সন্দীপ পাটিল, প্ৰাক্তন ক্ৰিকেট খেলুৱৈ, ১৯৮৩ চনৰ বিশ্বকাপ বিজয়ী দলৰ সদস্য়।
১৯৬৭ - দলেৰ মেহেন্দী (দলেৰ সিং), ভাঙ্গৰা-পপ গায়ক।
১৯৮০ - জেৰিফা ৱাহিদ, অসমীয়া চলচ্চিত্ৰ জগতৰ জনপ্ৰিয় অভিনেত্ৰী।
১৯০০ - বিজয়লক্ষ্মী পণ্ডিত, এগৰাকী ভাৰতীয় কূটনীতিবিদ আৰু ৰাজনৈতিক নেত্ৰী। তাই ভাৰতৰ প্ৰথম প্ৰধানমন্ত্ৰী জৱাহৰলাল নেহৰুৰ ভগ্নী আছিল। (মৃত্যু: ১ ডিচেম্বৰ, ১৯৯০)
১৯৫৯ - নিৰ্মলা সীতাৰমণ, ৰাজনেত্ৰী, ভাৰতৰ এগৰাকী কেন্দ্ৰীয় মন্ত্ৰী।

মৃত্যু

১২২৭ - ছেঙ্গিজ খান, মংগোল সাম্ৰাজ্যৰ প্ৰতিষ্ঠাতা।
১৮৫০ - বালজাক, ফৰাচী ঔপন্যাসিক।
১৯৪৫ - সুভাষ চন্দ্ৰ বসু, ভাৰতীয় স্বাধীনতা সংগ্ৰামী। ফৰমোছা দ্বীপৰ কাষত হোৱা বিমান দুৰ্ঘটনাত বসুৰ মৃত্যু হয় বুলি ধৰা হয়। অৱশ্যে ইয়াকলৈ মতানৈক্য আছে।
১৯৪৬ - অমূল্য বৰুৱা, অসমীয়া কবি।
১৯৮৮ - দীননাথ শৰ্মা, "আৱাহন" যুগৰ এগৰাকী গল্পকাৰ।
২০০০ - লক্ষ্যধৰ চৌধুৰী, অভিনেতা, গল্পকাৰ, চলচ্চিত্ৰ পৰিচালক, স্বাধীনতা সংগ্ৰামী, ৰাজনীতিবিদ, শিক্ষাবিদ, অসম নাট্য সন্মিলনৰ প্ৰাক্তন সভাপতি, অসম সাহিত্য সভাৰ প্ৰাক্তন সভাপতি।
২০১৮ - কফি আন্নান, ৰাষ্ট্ৰসংঘৰ ভূতপূৰ্ব সচিবপ্ৰধান।

দিৱস

সংবিধান দিৱস (ইন্দোনেছিয়া)

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন
ভাৰতৰ প্ৰশাসনিক বিভাগসমূহ

ভাৰতৰ প্ৰশাসনিক বিভাগসমূহ ভাৰতৰ উপৰাষ্ট্ৰীয় প্ৰশাসনিক একক ; প্ৰশাসনিক বিভাগৰ এটা নেষ্টেড হাইৰাৰ্কিৰ দ্বাৰা গঠিত। ভাৰতীয় ৰাজ্য আৰু ভূখণ্ডসমূহে একে স্তৰৰ মহকুমাৰ বাবে সঘনাই বিভিন্ন স্থানীয় উপাধি ব্যৱহাৰ কৰে (যেনে, অন্ধ্ৰ প্ৰদেশ আৰু তেলেংগানাৰ মণ্ডল উত্তৰ প্ৰদেশ আৰু অন্যান্য হিন্দীভাষী ৰাজ্যৰ তহচিলৰ সৈতে মিল খায় কিন্তু গুজৰাট, গোৱা, কৰ্ণাটক, কেৰালা, মহাৰাষ্ট্ৰৰ তালুকৰ সৈতে মিল খায়, আৰু তামিলনাডু ).

সৰু সৰু মহকুমা (গাঁও আৰু ব্লক ) কেৱল গ্ৰাম্য অঞ্চলতহে আছে। চহৰ অঞ্চলত এই গ্ৰাম্য মহকুমাসমূহৰ পৰিৱৰ্তে নগৰীয়া স্থানীয় সংস্থাসমূহৰ অস্তিত্ব আছে।

জিলা সমূহ

ৰাজ্য আৰু ভূখণ্ড (বা বিভাগ)সমূহক আৰু জিলা (জিলা)ত বিভক্ত কৰা হৈছে, ইয়াৰে ৭৬৬ খন (আগষ্ট ২০২২ লৈকে)।  প্ৰতিখন জিলাৰ নেতৃত্বত থাকে জিলা দণ্ডাধীশ নামৰ এজন আই এ এছ বিষয়া।

তথ্য সূত্ৰ
জীৱনীকোষ (গ্ৰন্থ)

জীৱনীকোষ হৈছে শান্তনু কৌশিক বৰুৱাৰ পৰিকল্পনা, সংকলন আৰু সম্পাদনাত প্ৰকাশিত এখন অসমীয়া ভাষাৰ জীৱনী গ্ৰন্থ। ইয়াত দেশ-বিদেশৰ প্ৰায় ১,৪০০ ব্যক্তিৰ জীৱন-টোকা সন্নিৱিষ্ট আছে। ব্যক্তিসকলৰ সম্যক-জীৱন টোকা বস্তুনিষ্ঠভাৱে অসমীয়া বৰ্ণমালাৰ ক্ৰম অনুসৰি সন্নিৱিষ্ট হৈছে। কিতাপখনৰ প্ৰথম জ্যোতি প্ৰকাশ সংস্কৰণ হৈছে ২০২১ চনৰ জানুৱাৰী মাহত। সৰ্বমুঠ ৫২০ পৃষ্ঠাৰ কিতাপখনৰ মূল্য ৫৫০ টকা।

লেখকৰ চমু পৰিচয়

তথ্যৰ বৈচিত্ৰময় তথা গতিশীল জগতখনৰ লগত পঢ়ুৱৈক চিনাকি কৰোৱা লেখক, সাংবাদিক, তথ্যসম্ৰাট শান্তনু কৌশিক বৰুৱাৰ পৰিকল্পনাত সংকলিত হৈছে জীৱনীকোষ। তেখেতৰ এই কাৰ্যত প্ৰকল্প সহযোগী হিচাপে থকা প্ৰীতিমা কৌশিক বৰুৱাৰ লগতে সংকলন সহযোগীসকল হৈছে, অভিজিত শৰ্মা বৰুৱা, ঈশান জ্যোতি বৰা, ড০ প্ৰীতমপ্ৰিয়া গোস্বামী, নয়নজ্যোতি বৰা, ড০ প্ৰসেনজিৎ খনিকৰ আৰু অনামিকা বড়া।

তথ্যৰ উৎস

শ্ৰেণী:অসমীয়া গ্ৰন্থ
শ্ৰেণী:জীৱনী গ্ৰন্থ
ৰজাগাঁও

ৰজাগাঁও নগাঁও জিলাৰ দক্ষিণ প্ৰান্তৰ এখনি সৰু ঠাই যদিওবা ই শিক্ষা দীক্ষাত আগবঢ়া। ইয়াত এখন ছোৱালী হাইস্কুল, এখন উচ্চতৰ মাধ্যমিক বিদ্যালয়, এখন ডিগ্ৰী কলেজ (কাজিৰঙা মহাবিদ্যালয়, ) আছে।

ৰজাগাঁও, শিঙিমাৰী পঞ্চায়তৰ অন্তৰ্গত। বৃহত্তৰ শিঙিমাৰী এলেকাৰ প্ৰাণকেন্দ্ৰ ৰজাগাঁও হোৱা হেতুকে ৰজাগাঁৱত থকা অনুষ্ঠান-প্ৰতিষ্ঠানবোৰৰ নাম শিঙিমাৰী বুলি জনা যায়; গতিকে প্ৰাথমিক বিদ্যলয় বা মধ্য ইংৰাজী বিদ্যালয় বা উচ্চ মাধ্যমিক বা উচ্চতৰ মাধ্যমিক বিদ্যালয়সমূহক শিঙিমাৰী বুলিহে উল্লেখ কৰে।

কিন্বদন্তী মতে, অতীতত ইয়াত গাৰোসকলৰ ৰজাৰ বাসস্থান আছিল। ইয়াৰ সাক্ষীস্বৰূপে এতিয়াও ৰজাপুখুৰী; গাৰোপাহাৰ; কমাৰফা গাঁৱৰ মেগালিথিক শিলাসমূহ বিৰাজমান।

ইতিহাস

আনুমানিক আধুনিক ৰজাগাঁৱৰ সৃষ্টি ১৮৫৫ খৃষ্টাব্দ। কাষতে বৰপানী চাহ বাগিছা। বিভিন্ন পৰিঘটনা হেতু চাহ বাগিছাৰ কৰ্মচাৰীসকল বাগানৰ পৰা আহি এই ঠাইত বসতি আৰম্ভ কৰে। বাগানৰ কমৰ্চাৰী নিশিকান্ত ৰায়, মহিমল ভূঞা আদি ব্যক্তিসকল আহি বসবাস কৰিবলৈ আৰম্ভ কৰে। প্ৰাক্ স্বাধীনতা কালত বৰপানী চাহ বাগানৰ আলমত গঢ়ি উঠা গাঁও কেইখন হ'ল শিঙিমাৰী, ঘাচি বস্তি (বৰ্তমানৰ উত্তৰ আমেৰীৰ কিছু অংশ), মাখন বস্তি (আজিকালি বস্তিক গাঁও বোলা হয়)। ব্ৰিটিছ ৰ দিনত তেতিয়াৰ কুষ্ঠ ( leprocy ) ৰোগী সকলক বেলেগে ৰাখিবৰ কাৰণে এখন গাওঁ পাতিছিল , গাওঁ খন লেপ্ৰচি কলনী আৰু স্বাধীনতা ৰ পিছত পাকিস্তান বিভাজন ৰ সময়ত ভাৰতবৰ্ষলৈ অহা ৰিফাউজী সকলক থবলৈ এখন গাওঁ জন্ম হল , গাওঁখনি হল কলনী , বৰপানী কলনী ।

শিক্ষানুষ্ঠান

এই এলেকাৰ বিভিন্ন শিক্ষা প্ৰতিষ্ঠানসমূহ‌ হ'ল—

কাজিৰঙা মহাবিদ্যালয়
শিঙিমাৰী উচ্চতৰ বিদ্যালয়
শিঙিমাৰী ছোৱালী হাইস্কুল
শংকৰদেৱ বিদ্যা নিকেতন ৰজাগাঁও
GDS English Academy
সংস্কৃতি জাতীয় বিদ্যালয়, ৰজাগাঁও
শ্ৰী নিবাস একাডেমী ৰজাগাঁও

অৰ্থনীতি

ইয়াত বসবাস কৰা গৰিষ্ঠ সংখ্যাক লোকেই খেতি বাতিৰ লগত জড়িত।

ভৌগোলিক স্থিতি

ৰজাগাঁৱৰ অক্ষাংশ 26.041341 N, আৰু দ্ৰাঘিমাংশ 92.601790 E

যোগাযোগ

ওচৰৰ ট্ৰেন ষ্টেচন কামপুৰ (kwm)। কামপুৰৰ পৰা সন্ধ্যা ৬ বজালৈকে সুন্দৰ যোগাযোগ ব্যৱস্থা আছে। তাৰ উপৰি জিলা সদৰ নগাঁও ৰ পৰা বিয়লি ৩ বজালৈকে যাতায়তৰ সুবিধা আছে।

পৰ্যটন স্থান

ৰজাগাঁৱৰ ওচৰত মাধৱ থান, ওচৰৰ টেঙৰালাংছ'ত শ্ৰী শ্ৰী গণেশ থান। ৰজাগাঁৱৰ পৰা ২৫ কি: মি: নিলগত আমট্ৰেংত জলবিদ্যুৎ প্ৰকল্প এটা আছে। ২১ কি: মি: দূৰত কাৱৈমাৰীত প্ৰত্নতত্ত্ব বিভাগে খনন কৰি বহু পুৰণাদিনৰ মূৰ্ত্তি আৱিষ্কাৰ কৰে।
‌ৰজাগাঁৱত থকা বৰপানী চাহ বাগানখনো পৰ্যটকৰ আকৰ্ষণ বিন্দু।

আলহীঘৰ

ৰজাগাঁও সৰু ঠাই স্থানীয়ভাৱে যদিওবা ইয়াত কোনো ধৰণৰ গেষ্ট হাউচ নাই ওচৰৰ বৈঠালাংছ আৰু কামপুৰত PWD আৰু আমট্ৰেং ৰ লঙৰেত ASEB ৰ গেষ্ট হাউচ আছে।
চিকিৎসা প্ৰদানৰ বাৱে একমাত্ৰ শিঙিমাৰী ৰাজ্যিক চিকিৎসালয় এখন আছে।

প্ৰধান উৎসৱ

গৌৰাঙ্গ মহাপ্ৰভুৰ জন্মোৎসৱ চ'ত মাহৰ ২য় পষেকত খুব উলহ মালহেৰে উদযাপন কৰা হয়। ব’হাগ বিহুৰ দিনা লেপ্ৰচি কলনীত চৰক পূঁজা অনুষ্ঠিত কৰা হয়। ওচৰৰ মাধব থানত অশোক অষ্টমীৰ দিনা মেলা অনুষ্ঠিত হয়।

তথ্যসূত্ৰ

শ্ৰেণী:অসমৰ গাঁও
মিতালী ৰাজ

মিতালী দৰাই ৰাজ (,জন্ম: ৩ ডিচেম্বৰ ১৯৮২) এগৰাকী ভাৰতীয় ক্ৰিকেট খেলুৱৈ আৰু বৰ্তমান ভাৰতীয় মহিলা ক্ৰিকেট দলৰ টেষ্ট আৰু এদিনীয়া ক্ৰিকেটৰ অধিনায়ক। তেওঁ আন্তৰ্জাতিক ক্ৰিকেটত আটাইতকৈ বেছি ৰাণ বনোৱা মহিলা ক্ৰিকেট খেলুৱৈ আৰু এদিনীয়া আন্তৰ্জাতিক ক্ৰিকেটত ৬০০০ ৰাণ অতিক্ৰম কৰা একমাত্ৰ মহিলা। ইয়াৰ লগতে তেওঁ এদিনীয়া ক্ৰিকেটত একাদিক্ৰমে সাতবাৰ অৰ্ধশতক বনোৱা প্ৰথম মহিলা ক্ৰিকেটাৰ। এদিনীয়া ক্ৰিকেটত সবাতোকৈ বেছি অৰ্ধশতক ৰাণ বনোৱাৰ ৰেকৰ্ড মিতালী ৰাজৰ আছে। ২০১৮ চনৰ জুন মাহত মহিলাৰ টুৱেণ্টি২০ এছিয়া কাপ, ২০১৮ত তেওঁ টুৱেণ্টি২০ ক্ৰিকেটত ২০০০ ৰাণ অতিক্ৰম কৰা পুৰুষ আৰু মহিলা উভয় শাখাৰ প্ৰথম ভাৰতীয়ত পৰিণত হয় লগতে টুৱেণ্টি২০ত ২০০০ ৰাণ অতিক্ৰম কৰা বিশ্বৰ প্ৰথম মহিলা হৈ পৰে।

মিতালী ৰাজ বিশ্বকাপ ক্ৰিকেটত দুবাৰ অধিনায়ক হিচাপে খেলা প্ৰথম গৰাকী ভাৰতীয়। তেওঁ ২০০৫ মহিলাৰ এদিনীয়া ক্ৰিকেট বিশ্বকাপ আৰু ২০১৭ মহিলাৰ এদিনীয়া ক্ৰিকেট বিশ্বকাপত ভাৰতীয় দলৰ অধিনায়ক আছিল। ২০১৯ চনৰ ১ ফেব্ৰুৱাৰী তাৰিখে মিতালী ৰাজে নিউজিলেণ্ডত অনুষ্ঠিত ভাৰত বনাম নিউজিলেণ্ড চিৰিজত খেলি ২০০খন এদিনীয়া আন্তৰ্জাতিক ক্ৰিকেট খেল খেলা প্ৰথম গৰাকী মহিলা হয়।

২০২২ চনৰ ৮ জুন তাৰিখে মিতালী ৰাজে সকলো পৰ্যায়ৰ ক্ৰিকেট খেলৰ পৰা অৱসৰ গ্ৰহণ কৰে৷

প্ৰাৰম্ভিক জীৱন

১৯৮২ চনৰ ৩ ডিচেম্বৰ তাৰিখে ৰাজস্থানৰ যোধপুৰত মিতালী ৰাজৰ জন্ম হৈছিল। তেওঁৰ পিতৃ দৰাই ৰাজ আৰু তেওঁৰ মাতৃ লীলা ৰাজ।
তেওঁৰ পিতৃ ভাৰতীয় বায়ু সেনাৰ এয়াৰমেন আছিল। তেওঁলোক তামিল সম্প্ৰদায়ৰৰ লোক। ১০ বছৰ বয়সৰ পৰায়ে তেওঁ ক্ৰিকেট খেলিবলৈ আৰম্ভ কৰে। ১৭ বছৰ বয়সত তেওঁক ভাৰতীয় মহিলা ক্ৰিকেট দলত বাছনি কৰা হয়। বৰ্তমান তেওঁ তেলেংগানাৰ ৰাজধানী হায়দৰাবাদত বাস কৰে।

তেওঁ ছেকেন্দ্ৰাবাদৰ কেয়েছ হাইস্কুল ফৰ গাৰ্লছত প্ৰাৰম্ভিক শিক্ষা গ্ৰহণ কৰিছিল। তাৰপিছত তেওঁ কৌস্তুৰবা গান্ধী জুনিয়ৰ কলেজত শিক্ষা লাভ কৰে। স্কুলত পঢ়ি থকা সময়তে তেওঁ তেওঁৰ ককায়েকৰ লগত ক্ৰিকেট খেলিছিল। তেওঁ প্ৰায়ে স্কুলত লৰা সকলৰ লগত ক্ৰিকেট খেলিছিল।

ৰেকৰ্ডসমূহ

মিতালী বিশ্বকাপ মহিলা ক্ৰিকেটত সৰ্বোচ্চ ৰাণৰ বৰঙণি আগবঢ়োৱা ভাৰতীয় মহিলা। বিশ্বকাপ মহিলা ক্ৰিকেট ২০০৫ চনত তেওঁ নিউজিলেণ্ডৰ বিৰুদ্ধে ১০৪ ত বলত ৯১ ৰাণ সংগ্ৰহ কৰি আউট নোহোৱাকৈ আছিল। ২০১৩ চনৰ বিশ্বকাপ ক্ৰিকেটত তেওঁৰ এই খিতাপ হৰমনপ্ৰীত কৌৰলৈ যায়। তেওঁ ১০৯ বলত ১০৭ ৰাণ সংগ্ৰহ কৰিছিল ২০১৭ মহিলাৰ বিশ্বকাপ ক্ৰিকেটত তেওঁ একাদিক্ৰমে সাতটা অৰ্ধশতক কৰে আৰু একাদিক্ৰমে আটাইতকৈ বেছি সংখ্যক অৰ্ধশতক ৰাণ সংগ্ৰহ কৰা খেলুৱৈত পৰিগণিত হয়। বিশ্বকাপত ১০০০ ৰাণ সংগ্ৰহ কৰা তেওঁ একমাত্ৰ ভাৰতীয় তথা বিশ্বৰ পঞ্চম গৰাকী খেলুৱৈ। মহিলাৰ এদিনীয়া আন্তৰ্জাতিক ক্ৰিকেটত কোনো দলৰ পৰা একাদিক্ৰমে ১০৯খন খেল খেলাৰ সুযোগ লাভ কৰা তেওঁ একমাত্ৰ খেলুৱৈ।

বঁটা আৰু সন্মান

চন
বঁটা
নোট
২০০৩
অৰ্জুন বঁটা

২০১৫
পদ্মশ্ৰী
ভাৰতৰ চতুৰ্থ সৰ্বোচ্চ অসামৰিক সন্মান
২০১৭
য়ুথ স্পৰ্টছ আইকন অফ এক্সচেলেন্স এৱাৰ্ড
ৰেডীয়েণ্ট ৱেলনেছ কনক্লেভ, চেন্নাই
২০১৭
ভগ' স্পৰ্টছপাৰ্চন অফ দা ইয়াৰ
ভগৰ দশম বৰ্ষপূৰ্তি অনুষ্ঠান
২০১৭
বিবিচি ১০০ মহিলাৰ তালিকা ২০১৭
২০২১
মেজৰ ধ্যান চান্দ খেলৰত্ন বঁটা
ভাৰতৰ সৰ্বোচ্চ ক্ৰীড়া সন্মান

তথ্য উৎস

শ্ৰেণী:ভাৰতৰ ব্যক্তি
শ্ৰেণী:অৰ্জুন বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:ভাৰতীয় মহিলা ক্ৰিকেটাৰ
মাচো লাইক মি

মাচো লাইক মি (ইংৰাজী: Macho Like Me) হ’ল হেলি লীৰ দ্বাৰা পৰিচালিত আৰু অভিনীত এখন তথ্যচিত্ৰ। এই ছবিখনত তেওঁ এটা সামাজিক পৰীক্ষা চলাইছে য’ত তেওঁ নিজৰ চুলি কাটি আৰু পুৰুষৰ পোছাক পৰিধান কৰি এগৰাকী প্ৰতিষ্ঠিত মহিলাৰ পৰা এজন "পুৰুষ"লৈ নিজৰ ৰূপান্তৰ ঘটাইছে আৰু পুৰুষসুলভ জগতখনত খোজ দিছে। এই তথ্যচিত্ৰখন কেঁচা তথ্যচিত্ৰৰ দৃশ্য আৰু লাইভ প্ৰেজেণ্টেচনৰ এক মিশ্ৰণ। ২০১০ চনত চান ডিয়েগো এছিয়ান ফিল্ম ফেষ্টিভাল আৰু ডিচি এপিএ ফিল্ম ফেষ্টিভালত এইখন প্ৰদৰ্শিত হৈছিল।

কাহিনী

এই তথ্যচিত্ৰখনত তেওঁ নিজৰ বান্ধৱী আন্না আৰু কেটিৰ পৰা সহায় লয় আৰু "হেৰী" নামৰ এজন পুৰুষলৈ ৰূপান্তৰিত হোৱাৰ সমগ্ৰ প্ৰক্ৰিয়াটো দেখুৱায়। এই ভূমিকাটো ৬ মাহ ধৰি অব্যাহত থাকে। আৰম্ভণিতে এজন পুৰুষৰ জীৱনৰ সুযোগ-সুবিধাবোৰক লৈ তেওঁ উৎসাহিত হৈছিল যদিও অতি সোনকালেই তেওঁ কিছুমান অসুবিধাৰ সন্মুখীন হয়। তেওঁ নিজৰ আৱেগবোৰ দমন কৰি ৰাখিবলগীয়া হয় আৰু সদায় সমকামী বুলি গণ্য কৰাৰ এক ভয়ত ভুগিবলগীয়া হয়। তাৰ পিছত কেইজনমান 'মাচো' যুৱকৰ সৈতে হোৱা এক অস্বস্তিকৰ পৰিস্থিতিত তেওঁ এক ভয়ংকৰ অভিজ্ঞতাৰ সন্মুখীন হয়। প্লেবয় মেনচনৰ এটা পাৰ্টিৰ সময়ত তেওঁ অনুভৱ কৰিবলৈ আৰম্ভ কৰে যে পুৰুষসকলৰ জীৱন তেওঁ কল্পনা কৰাতকৈ অধিক কঠিন। ইয়াৰ ফলত পুৰুষৰ বিশেষাধিকাৰ আৰু সম্পৰ্কৰ বিষয়ে তেওঁৰ দৃষ্টিভংগীৰ পৰিৱৰ্তন ঘটে।

অনুপ্ৰেৰণা আৰু অভিজ্ঞতা

এই তথ্যচিত্ৰখন নিৰ্মাণৰ আঁৰত তেওঁৰ মূল অনুপ্ৰেৰণা আছিল পুৰুষৰ সৈতে থকা তেওঁৰ বহুতো বিফল সম্পৰ্ক। সেয়েহে লীয়ে এইটো প্ৰমাণ কৰিবলৈ ওলাইছিল যে পুৰুষসকলৰ ওচৰত থকা শক্তি আৰু স্বাধীনতাৰ বাবে তেওঁলোক মহিলাতকৈ বহু গুণে ভাল অৱস্থাত থাকে।

অৱশ্যে কামটো কৰি যাওঁতে তেওঁ এক নতুন আৰু আচৰিত দৃষ্টিভংগী লাভ কৰে। এজন পুৰুষ হিচাপে লাভ কৰা অভিজ্ঞতাই তেওঁক লিংগ ভূমিকা আৰু এজন "পুৰুষ" বা "মহিলা" হোৱাৰ প্ৰকৃত অৰ্থ কি সেই বিষয়ে প্ৰশ্ন কৰিবলৈ বাধ্য কৰে। পুৰুষৰ বিশেষাধিকাৰৰ সমালোচনা হিচাপে আৰম্ভ হোৱা এই যাত্ৰা অৱশেষত এক অপ্ৰত্যাশিত ব্যক্তিগত উপলব্ধিত পৰিণত হয়। তেওঁ পুৰুষৰ পৰিচয়ক সূক্ষ্মভাৱে বিশ্লেষণ কৰি সকলো ধৰণৰ পুৰুষৰ মানসিক অৱস্থা আৰু তেওঁলোকৰ ওপৰত থকা মানসিক চাপক চিত্ৰিত কৰিছে।

তথ্যসূত্ৰ

শ্ৰেণী:২০১০ বৰ্ষৰ চলচ্চিত্ৰ
শ্ৰেণী:তথ্যচিত্ৰ
শ্ৰেণী:ইংৰাজী চলচ্চিত্ৰ
শ্ৰেণী:এলজিবিটি
জাহ্ৰা ডাউলাতাবাদী

জাহ্ৰা ডাউলাতাবাদী (ফাৰ্চী: زهرا دولت آبادی) এগৰাকী ইৰানী-আমেৰিকান চলচ্চিত্ৰ নিৰ্মাতা আৰু প্ৰযোজক। তেওঁ আমেৰিকান গায়ক-গীতিকাৰ এম বেইহোল্ডৰ মাতৃ।

জীৱনী

জাহ্ৰা ডাউলাতাবাদী এগৰাকী ইৰানী-আমেৰিকান চলচ্চিত্ৰ আৰু এনিমেচন প্ৰযোজক। তেওঁ ইউনিভাৰ্ছিটি অৱ চাউদাৰ্ন কেলিফৰ্ণিয়াৰপৰা চলচ্চিত্ৰ অধ্যয়ন বিষয়ত স্নাতকোত্তৰ ডিগ্ৰী লাভ কৰিছিল। ২০২২ চনত তেওঁ নেটফ্লিক্সৰ বাবে কাৰ্টুন চেলুনৰ মাই ফাদাৰ্ছ ড্ৰেগন চলচ্চিত্ৰখনৰ লাইন প্ৰযোজক হিচাপে কাৰ্যনিৰ্বাহ কৰিছিল। তেওঁৰ অন্যান্য কামৰ ভিতৰত দ্য জেটচনছ: ৰব’-ৰেচেলমেনিয়া আৰু স্কুবি-ডু! শ্বেলীজ শ্ব’ডাউন (২০১৭) অন্যতম। ইয়াৰ উপৰি তেওঁ কমেডী চেণ্ট্ৰেলৰ বাবে ব্ৰিকলবেৰীৰ দ্বিতীয় আৰু তৃতীয় বতৰ (ছিজন) প্ৰযোজনা কৰিছিল। ২০১২ চনত এচিফা-হলিউডৰ ৩৯সংখ্যক এনি বঁটা অনুষ্ঠানত তেওঁ শ্ব’ৰানাৰ হিচাপেও কাম কৰিছিল।

ডাউলাতাবাদীয়ে ২০১৬ চনৰ চুটি তথ্যচিত্ৰ পাৰ্থিয়ান ৰচনা আৰু পৰিচালনা কৰিছিল। ইয়াৰ পূৰ্বে ২০০৮ চনৰ তথ্যচিত্ৰ লেডী অৱ ৰোজেচ-ৰ তেওঁ কাৰ্যবাহী প্ৰযোজক আছিল। এই তথ্যচিত্ৰখনত হোমায়ুন চনতীজাদেহে তেওঁৰ পত্নী তথা জাহ্ৰাজ ৰোজৱাটাৰ কোম্পানীৰ প্ৰতিষ্ঠাপক শ্বাহিন্দোখত সৰলতীৰ প্ৰতি থকা প্ৰেমৰ বিষয়ে উল্লেখ কৰা হৈছে। ডাউলাতাবাদীয়ে কেথেৰিন উইণ্ডাৰৰ সৈতে মিলি যুটীয়াভাৱে প্ৰডিউচিং এনিমেচন (২০০১; ২য় সংস্কৰণ ২০১১; ৩য় সংস্কৰণ ২০২০) নামৰ কিতাপখন লিখি উলিয়াইছে।

তেওঁ ৱাৰ্নাৰ ব্ৰদাৰ্ছ এনিমেচনত কুৱেষ্ট ফৰ কেমেলট চলচ্চিত্ৰখনৰ জৰিয়তে নিজৰ পূৰ্ণদৈৰ্ঘ্য এনিমেচন কেৰিয়াৰ আৰম্ভ কৰিছিল। পৰৱৰ্তী সময়ত তেওঁ স্পেচ জেম-ত অৱদান আগবঢ়ায় আৰু শিশুৰ অধিকাৰৰ ওপৰত ৰাষ্ট্ৰসংঘৰ শিশু পুঁজিৰ (ইউনিচেফ) বাবে এটা জনস্বাৰ্থজনিত বিজ্ঞাপন প্ৰযোজনা কৰে। ইউনিভাৰ্চেল কাৰ্টুন ষ্টুডিঅ’ত তেওঁ দ্য ল্যাণ্ড বিফোৰ টাইম-ৰ পৰৱৰ্তী খণ্ডসমূহ সহ-প্ৰযোজনা আৰু প্ৰযোজনা কৰিছিল, যাৰ বাবে তেওঁ ১৯৯৬ চনত এনি বঁটা লাভ কৰে।

কৰ্মজীৱনৰ প্ৰাৰম্ভিক সময়ছোৱাত তেওঁ হানা-বাৰবেৰাত ৱান্স আপন এ ফৰেষ্ট আৰু টকিঅ’ মুভি শ্বিনশাত বায়োনিক ছিক্স, ভিজনৰীজ: নাইটছ অৱ দ্য মেজিকেল লাইট আৰু লিটল নেমো: এডভেঞ্চাৰ্ছ ইন স্লাম্বাৰলেণ্ড-ত কাম কৰিছিল।

তথ্যসূত্ৰ

বাহ্যিক সংযোগ

Producing Animation

শ্ৰেণী:ইৰানৰ ব্যক্তি
শ্ৰেণী:চলচ্চিত্ৰ প্ৰযোজক
টেগান মাৰ্টিন

টেগান জাড মাৰ্টিন (ইংৰাজী: Tegan Jade Martin; জন্ম: ৭ ছেপ্টেম্বৰ ১৯৯২) এগৰাকী অষ্ট্ৰেলিয়ান মডেল, হেয়াৰড্ৰেছাৰ আৰু সৌন্দৰ্য প্ৰতিযোগিতাৰ খিতাপ বিজয়ী যিয়ে ২০১৪ চনৰ ৬ জুনত মিছ ইউনিভাৰ্ছ অষ্ট্ৰেলিয়াৰ মুকুট লাভ কৰিছিল। তেওঁ মিছ ইউনিভাৰ্ছ ২০১৪ প্ৰতিযোগিতাত নিজৰ দেশ অষ্ট্ৰেলিয়াক প্ৰতিনিধিত্ব কৰি শীৰ্ষ ১০ গৰাকীৰ ভিতৰত স্থান লাভ কৰিছিল।

প্ৰাৰম্ভিক জীৱন

টেগান মাৰ্টিন নিউকাচল চহৰৰ চাৰ্লছটাউন আৰু জুৱেলছত ডাঙৰ-দীঘল হৈছিল। তেওঁ চাৰ্লছটাউনৰ চেণ্ট জোচেফ প্ৰাইমেৰী স্কুল আৰু তাৰ পিছত গেটছহেডৰ চেণ্ট মেৰীছ হাইস্কুলত অধ্যয়ন কৰিছিল। ১০ম শ্ৰেণীৰ পিছত তেওঁ 'পাণ্ডোৰাছ হেয়াৰ উইচাৰী'ত হেয়াৰড্ৰেছিং এপ্ৰেণ্টিছ হিচাপে কাম কৰিবলৈ স্কুল ত্যাগ কৰে। মডেলিং কেৰিয়াৰ আগবঢ়াই নিবলৈ মাৰ্টিনে যোৱা কেইবছৰমান ধৰি চিডনীত বসবাস কৰি আছে। বৰ্তমান তেওঁ স্বাস্থ্য বিজ্ঞানত স্নাতক ডিগ্ৰীৰ বাবে অধ্যয়ন কৰি থকাৰ লগতে এগৰাকী দক্ষ কেশ আৰু ৰূপসজ্জা শিল্পী।

কেৰিয়াৰ

সৌন্দৰ্য প্ৰতিযোগিতা

মিছ ইউনিভাৰ্ছ অষ্ট্ৰেলিয়া ২০১১

মাৰ্টিনে ২০১১ চনৰ মিছ ইউনিভাৰ্ছ অষ্ট্ৰেলিয়া প্ৰতিযোগিতাত নিউকাচলক প্ৰতিনিধিত্ব কৰি প্ৰথম ৰানাৰ-আপৰ স্থান লাভ কৰিছিল। সেই বছৰ পাৰ্থৰ চেৰী-লী বিগছে খিতাপ জয় কৰি ব্ৰাজিলৰ ছাও পাউলোত অনুষ্ঠিত মিছ ইউনিভাৰ্ছ ২০১১ ত অংশ লৈ শীৰ্ষ ১০জনৰ ভিতৰত স্থান লাভ কৰিছিল।

মিছ ইউনিভাৰ্ছ অষ্ট্ৰেলিয়া ২০১৩

২০১৩ চনৰ মিছ ইউনিভাৰ্ছ অষ্ট্ৰেলিয়া প্ৰতিযোগিতাতো মাৰ্টিনে নিউকাচলক প্ৰতিনিধিত্ব কৰি পুনৰ প্ৰথম ৰানাৰ-আপৰ স্থান লাভ কৰে। সেইবাৰ মেলবৰ্ণৰ অলিভিয়া ৱেলছে খিতাপ জয় কৰি ৰাছিয়াৰ মস্কোত অনুষ্ঠিত মিছ ইউনিভাৰ্ছ ২০১৩ ত অংশ লৈছিল।

মিছ ইউনিভাৰ্ছ অষ্ট্ৰেলিয়া ২০১৪

মাৰ্টিনে তেওঁৰ তৃতীয়টো প্ৰচেষ্টাত ২০১৪ চনত মিছ ইউনিভাৰ্ছ অষ্ট্ৰেলিয়াৰ মুকুট জয় কৰিবলৈ সক্ষম হয়।

মিছ ইউনিভাৰ্ছ ২০১৪

মাৰ্টিনে মিছ ইউনিভাৰ্ছ ২০১৪ ত অষ্ট্ৰেলিয়াক প্ৰতিনিধিত্ব কৰি শীৰ্ষ ১০জনৰ ভিতৰত স্থান লাভ কৰে। প্ৰতিযোগিতাৰ সময়ত তেওঁৰ কোঠাৰ সঙ্গী আছিল মিছ ইউ.এছ.এ. নিয়া ছানচেজ, যিয়ে প্ৰথম ৰানাৰ-আপৰ খিতাপ অৰ্জন কৰিছিল।

টেলিভিছন

চেলিব্ৰিটি এপ্ৰেণ্টিছ

২০১৫ চনত মাৰ্টিনে 'নাইাইন নেটৱৰ্ক'ৰ ৰিয়েলিটি ধাৰাবাহিক দ্য চেলিব্ৰিটি এপ্ৰেণ্টিছ অষ্ট্ৰেলিয়াৰ চতুৰ্থ ছিজনত এজন প্ৰতিযোগী হিচাপে অংশ লৈছিল। তেওঁ ৭ম টাস্কত বাহিৰ হৈছিল যদিও নিজৰ দাতব্য সংস্থা 'দ্য চিডনী চিলড্ৰেনছ হস্পিটেল'ৰ বাবে ১,৩০,৭৮২ ডলাৰ সংগ্ৰহ কৰিছিল।

আই এম এ চেলিব্ৰিটি

২০১৭ চনৰ জানুৱাৰী মাহত মাৰ্টিনে 'নেটৱৰ্ক টেন'ৰ ৰিয়েলিটি শ্ব’ আই এম এ চেলিব্ৰিটি...গেট মি আউট অৱ হিয়েৰ! ৰ তৃতীয় ছিজনত অংশগ্ৰহণ কৰে। জংঘলত ৩৮ দিন থকাৰ পিছত তেওঁ নৱম স্থান লাভ কৰি বাহিৰ হয়।

তথ্যসূত্ৰ

বাহ্যিক সংযোগ

মিছ ইউনিভাৰ্ছ অষ্ট্ৰেলিয়াৰ আনুষ্ঠানিক ৱেবছাইট

শ্ৰেণী:অষ্ট্ৰেলিয়াৰ ব্যক্তি
শ্ৰেণী:মডেল
মাইগ্ৰেণ

মনত ৰাখিব, ৱিকিপিডিয়াই কোনো চিকিৎসাৰ পৰামৰ্শ নিদিয়ে।

মাইগ্ৰেণ এক প্ৰকাৰৰ মূৰত হোৱা বেদনা। সাধাৰণতে মূৰৰ এফালে হয় যদিও দুয়োফালে হোৱাও দেখা যায়। মূৰৰ বিষ থকা লোকসকলৰ, শব্দ, পোহৰ, গন্ধ, বায়ুৰ চাপৰ তাৰতম্য আৰু কিবা খোৱাৰ যেনে চকলেট, আঙুৰৰ ৰস, পনিৰ ইত্যাদিৰ প্ৰভাৱত পুনৰ নতুনকৈ ভয়ঙ্কৰ মূৰৰ বিষ আৰম্ভ হ'ব পাৰে। মাইগ্ৰেণৰ লগত আৰু বহুকেইটা স্নায়বিক উপসৰ্গ জড়িত হৈ থাকে, যেনে কিছুমান শব্দ আৰু পোহৰৰ অনুভূতি। উপসৰ্গ অনুহৰি মাইগ্ৰেণক বিভিন্ন প্ৰকাৰত ভাগ কৰা হৈছে।

"মাইগ্ৰৰেণ" শব্দৰ উৎপত্তি হৈছে গ্ৰীক শব্দ ἡμικρανία (হেমিক্ৰ'ণিয়া)ৰ পৰা, যাৰ অৰ্থ "মূৰৰ এফালৰ বেদনা"। ἡμι- (হেমি-), "অৰ্ধ", আৰু κρανίον (ক্ৰ'ণিয়ন), "লাওখোলা"ৰ পৰা ইয়াৰ সৃষ্টি হৈছে।

ৰোগতত্ত্ব

]]ৰ এনিমেশ্বন।
মাইগ্ৰেণক একপ্ৰকাৰৰ নিউৰ'ভাস্কুলাৰ বিসংগতি বুলি গণ্য কৰা হয়। কাৰণ এই সমস্যা প্ৰথমে মস্তিষ্কত সৃষ্টি হয় আৰু লাহে লাহে ৰক্তবাহিকালৈ প্ৰৱাহিত হয়।

তথ্য সংগ্ৰহ

শ্ৰেণী:ৰোগ
অভয়দত্ত শ্ৰী

অভয়দত্ত শ্ৰী (অভয়াদত্তশ্ৰী বা অভয়াদন বুলিও জনা যায়) দ্বাদশ শতিকাৰ এজন ভাৰতীয় বৌদ্ধ সন্ন্যাসী আছিল, যাক তান্ত্ৰিক গুৰু মহাসিদ্ধসকলৰ পটভূমিৰ বিষয়ে বিতংভাৱে উল্লেখ কৰা চতুৰাশিতিসিদ্ধপ্ৰৱৰ্তি (চৌৰাশী মহাসিদ্ধৰ জীৱন) ৰচনা কৰাৰ বাবে উল্লেখযোগ্যভৱে জনা যায়। পিছলৈ তেওঁৰ ৰচনা তিব্বতী ভাষালৈ অনুবাদ কৰা হয়। মহাসিদ্ধসকলৰ জীৱনৰ ওপৰত তেওঁৰ কাহিনীয়ে তেওঁলোকৰ উপলব্ধি সাধনৰ অতি অগতানুগতিক পথ দেখুৱাবলৈ প্ৰভাৱশালী আছিল। তেওঁ বজ্ৰাসনৰ শিষ্যও আছিল যি একাদশ শতিকাৰ শেষৰ মহান সিদ্ধসকলৰ ভিতৰত অন্যতম আছিল।

তথ্যসূত্ৰ

শ্ৰেণী:বৌদ্ধ ভিক্ষুু
নীলাৱন পিনটং

খুন নীলাৱন পিনটং (থাই: นิลวรรณ ปิ่นทอง; ৬ ডিচেম্বৰ ১৯১৫ – ৭ ফেব্ৰুৱাৰী ২০১৭) আছিল এগৰাকী থাই নাৰীবাদী। থাইলেণ্ডত মহিলাৰ অধিকাৰৰ উন্নয়নত কৰা তেওঁৰ গুৰুত্বপূৰ্ণ অৱদানৰ বাবে তেওঁক “ষ্টীল লটাছ ব্লজম” উপাধি প্ৰদান কৰা হৈছিল। তেওঁ অউনাকৰ্ণ কেন্দ্ৰ আৰু সাত্ৰি সাৰ্ণ আলোচনীৰ প্ৰতিষ্ঠাপক আছিল। এই আলোচনীখন থাইলেণ্ডৰ প্ৰথম মহিলা আলোচনী আছিল আৰু ইয়াৰ লক্ষ্য আছিল মহিলাসকলক সমাজৰ কাম-কাজত সক্ৰিয়ভাৱে অংশগ্ৰহণ কৰিবলৈ উৎসাহিত কৰা,

১৯৬১ চনত তেওঁ জনসেৱাৰ বাবে ৰেমন মেগছেছে বঁটা লাভ কৰা প্ৰথমগৰাকী থাই মহিলা হৈছিল, এই বঁটা তেওঁক থাই মহিলাসকলক ৰাষ্ট্ৰ গঢ়াৰ ক্ষেত্ৰত নতুন আৰু সৃষ্টিশীল ভূমিকা প্ৰদান কৰাত সহায় কৰাৰ বাবে প্ৰদান কৰা হৈছিল, এই বঁটাৰ সৈতে ১০,০০০ ডলাৰ, এটা সোণৰ পদক আৰু এটা প্ৰমাণ-পত্ৰ প্ৰদান কৰা হৈছিল,

প্ৰাথমিক জীৱন আৰু শিক্ষা

খুন নীলাৱন পিনটং ১৯১৫ চনৰ ৬ ডিচেম্বৰত বেংককত জন্মগ্ৰহণ কৰিছিল। তেওঁৰ মাতৃৰ মৃত্যুৰ পাছত তেওঁৰ পিতৃ সন্ন্যাসী হৈছিল আৰু তেওঁৰপৰা তেওঁ বৌদ্ধ শিক্ষা লাভ কৰিছিল, তেওঁ সাংবাদিকতা শিক্ষা ফাউণ্ডেশ্যন, শিক্ষা পৰিষদ আৰু মহিলা পৰিষদৰ সৈতে জড়িত আছিল।

তেওঁ অউনাকৰ্ণ কেন্দ্ৰ প্ৰতিষ্ঠা কৰিছিল, যিয়ে বিভিন্ন সামাজিক সংস্থাক স্থান প্ৰদান কৰিছিল।

নীলাৱন পিনটং ২০১৭ চনৰ ৭ ফেব্ৰুৱাৰীত ১০১ বছৰ বয়সত মৃত্যুবৰণ কৰিছিল,

বঁটা আৰু সন্মান

ৰেমন মেগছেছে বঁটা (জনসেৱা)
চুলালংকৰ্ণ বিশ্ববিদ্যালয়ৰপৰা সন্মানীয় ডক্টৰেট,

তথ্যসূত্ৰ

বাহ্যিক সংযোগ

ৰেমন মেগছেছে এৱাৰ্ড ফাউণ্ডেশ্যন

শ্ৰেণী:থাইলেণ্ডৰ ব্যক্তি
শ্ৰেণী:নাৰীবাদী
ভাৰতীয় ৰাষ্ট্ৰীয় চলচ্চিত্ৰ আৰ্কাইভ

ভাৰতীয় ৰাষ্ট্ৰীয় চলচ্চিত্ৰ আৰ্কাইভ (National Film Archive of India বা NFAI) ১৯৬৪ চনৰ ফেব্ৰুৱাৰী মাহত তথ্য আৰু সম্প্ৰচাৰ মন্ত্ৰালয়ৰ এটা মিডিয়া ইউনিট হিচাপে প্ৰতিষ্ঠা কৰা হৈছিল। ই আন্তঃৰাষ্ট্ৰীয় চলচ্চিত্ৰ আৰ্কাইভ ফেডাৰেচনৰ সদস্য আছিল। ২০২২ চনৰ মাৰ্চ মাহত ইয়াক ভাৰতীয় ৰাষ্ট্ৰীয় চলচ্চিত্ৰ উন্নয়ন নিগমৰ সৈতে একত্ৰিত কৰা হয়।

উদ্দেশ্যসমূহ

ইয়াৰ তিনিটা প্ৰধান উদ্দেশ্য হ'ল: উত্তৰ প্ৰজন্মৰ বাবে ভাৰতীয় চিনেমাৰ ঐতিহ্য বিচাৰি উলিওৱা, আহৰণ কৰা আৰু সংৰক্ষণ কৰা; চলচ্চিত্ৰ সম্পৰ্কীয় তথ্যসমূহ শ্ৰেণীভুক্ত কৰা, নথিপত্ৰ প্ৰস্তুত কৰা আৰু গৱেষণা কৰা; আৰু চলচ্চিত্ৰ সংস্কৃতিৰ প্ৰসাৰৰ কেন্দ্ৰ হিচাপে কাম কৰা।

সংগঠন

মহাৰাষ্ট্ৰৰ পুনেত মুখ্য কাৰ্যালয় থকাৰ উপৰিও বেংগালুৰু, কলকাতা আৰু তিৰুৱনন্তপুৰমত এন.এফ.এ.আই.-ৰ তিনিটা আঞ্চলিক কাৰ্যালয় আছিল। পি. কে. নায়াৰে শূন্যৰ পৰা গঢ়ি তোলা এন.এফ.এ.আই.-ৰ চলচ্চিত্ৰ সংস্কৃতিৰ প্ৰসাৰৰ সৈতে জড়িত কাৰ্যকলাপ আছিল বহুমুখী। ইয়াৰ বিতৰণ পুথিভঁৰালত সমগ্ৰ দেশতে প্ৰায় ২৫ গৰাকী সক্ৰিয় সদস্য আছে আৰু ই ছটা গুৰুত্বপূৰ্ণ কেন্দ্ৰত সাপ্তাহিক, পষেকীয়া আৰু মাহেকীয়া ভিত্তিত যুটীয়া প্ৰদৰ্শনী কাৰ্যসূচীও আয়োজন কৰে। আৰ্কাইভটোত ১০,০০০তকৈ অধিক চলচ্চিত্ৰ, ১০,০০০তকৈ অধিক কিতাপ, ১০,০০০তকৈ অধিক চলচ্চিত্ৰৰ চিত্ৰনাট্য আৰু ৫০,০০০তকৈ অধিক আলোকচিত্ৰ আছে। আৰ্কাইভটোৰ দ্বাৰা পৰিচালিত আন এক গুৰুত্বপূৰ্ণ কাৰ্যসূচী হৈছে চলচ্চিত্ৰ শিক্ষণ আঁচনি, য’ত ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠান (FTII) আৰু অন্যান্য শৈক্ষিক তথা সাংস্কৃতিক প্ৰতিষ্ঠানৰ সহযোগত দীৰ্ঘকালীন আৰু হ্ৰস্বকালীন চলচ্চিত্ৰৰ ৰসাস্বাদন পাঠ্যক্ৰম অন্তৰ্ভুক্ত কৰা হৈছে। আন্তঃৰাষ্ট্ৰীয় পৰ্যায়ত, এন.এফ.এ.আই.-য়ে কেইবাখনো ভাৰতীয় ধ্ৰুপদী ছবি গুৰুত্বপূৰ্ণ প্ৰদৰ্শনী কাৰ্যসূচীৰ বাবে যোগান ধৰিছে।

এন.এফ.এ.আই.-ৰ আৰ্কাইভত ১৯১০ চনৰ পৰা আৰম্ভ কৰি ভাৰতীয় চিনেমাৰ চিনেমা, ভিডিঅ' কেছেট, ডিভিডি, কিতাপ, পষ্টাৰ, স্থিৰ চিত্ৰ, প্ৰেছ ক্লিপিং, স্লাইড, অডিঅ' চিডি আৰু ডিস্ক ৰেকৰ্ডৰ মজুত ৰখা হয়। ভাৰত চৰকাৰৰ তদানীন্তন কেন্দ্ৰীয় ৰাজ্যিক মন্ত্ৰী (তথ্য আৰু সম্প্ৰচাৰ মন্ত্ৰালয়) ৰবি শংকৰ প্ৰসাদে ৰাজ্যসভাত ঘোষণা কৰিছিল যে জুইত ৫০৯৭টা ৰীলত থকা ৬০৭খন ছবি হেৰাই গৈছে। আটাইতকৈ ডাঙৰ ক্ষতিৰ ভিতৰত আছিল দাদাচাহেব ফাল্কেৰ চলচ্চিত্ৰসমূহ, যাৰ ভিতৰত আছিল: ৰাজা হৰিশ্চন্দ্ৰ (১৯১৩), লংকা দহন (১৯১৭) আৰু কালিয়া মৰ্দন (১৯১৯)। প্ৰভাত ফিল্ম কোম্পানী, ৱাদিয়া মুভীটোন, বম্বে টকীজ আৰু নিউ থিয়েটাৰৰ দ্বাৰা নিৰ্মিত গুৰুত্বপূৰ্ণ ছবিসমূহো ভস্মীভূত হয়, যথা: ভক্ত প্ৰহ্লাদ (১৯৩২), অমৰ জ্যোতি (১৯৩৬), মানুস (১৯৩৯), আগে বাঢ়ো (১৯৪৭) আৰু অন্যান্য।

২০১৯ চনৰ মাৰ্চ মাহত ভাৰতৰ নিয়ন্ত্ৰক আৰু মহাগণনা পৰীক্ষক (CAG)-য়ে প্ৰতিবেদন দিছিল যে ২০১৫ চনৰ ১ মে’ৰ পৰা ২০১৭ চনৰ ৩০ ছেপ্টেম্বৰৰ ভিতৰত নথি-পত্ৰ পৰীক্ষা কৰোঁতে এন.এফ.এ.আই.-ৰ ৩১,০০০টা ৰীল নিৰুদ্দেশ বা ধ্বংস হোৱা বুলি ধৰা পৰিছে।

তথ্যসূত্ৰ

বাহ্যিক সংযোগ

ভাৰতীয় ৰাষ্ট্ৰীয় চলচ্চিত্ৰ আৰ্কাইভৰ চৰকাৰী ৱেবছাইট
ভাৰতীয় ৰাষ্ট্ৰীয় চলচ্চিত্ৰ আৰ্কাইভৰ ইউটিউব চেনেল

শ্ৰেণী:ভাৰতভিত্তিক সাংস্কৃতিক সংগঠন
শ্ৰেণী:ভাৰতৰ চলচ্চিত্ৰ
লিট্‌ল ৰে'ড ফ্লাৱাৰ্ছ

লিট্‌ল ৰেড ফ্লাৱাৰ্চ (চীনা ভাষাত: 看上去很美) অৰ্থাৎ 'সৰু ৰঙা ফুল' এখন ২০০৬ চনৰ চীনা চলচ্চিত্ৰ। এই ছবিখন ঝাং য়ুৱানৰ দ্বাৰা পৰিচালিত। ছবিখনৰ প্ৰযোজক চীনৰ বেইজিং চেঞ্চুৰি গুড-টাইডিংচ কাল্‌চাৰেল ডেভেলপমেণ্ট কোম্পানী লিমিটেড আৰু ইটালীৰ ডাইন্‌টাউন পিক্‌চাৰ্চ। ডাচ্ছ কোম্পানী ফৰ্টিচিম' ফিল্মচেএই ছবিৰ বিশ্ব পৰিবেশক।

ছবিখন লেখক ৱাং চুঅ'ৰ উপন্যাস কান্ চাং চু হেন মেই বা 'সুন্দৰ হ'ব পাৰে'ৰ দ্বাৰা অনুপ্ৰাণিত। এটি চাৰি বছৰীয়া ল'ৰা, ফাং চিয়াং চিয়াং আৱাসিক শিশু বিদ্যালয়লৈ যায়। সু-ব্যৱহাৰৰ বাবে পুৰস্কাৰ ৰূপে দিয়া ৰঙা ফুল নাপাই সি দুঃখিত হয়।

অভিনেতা

ডং ব' ৱেন-- ফাং চিয়াং চিয়াং
ঝাও ৰুই-- মিচ্ লি
লি ঝিয়াও ফেং-- মিচ্ টাং
ছেন লি-- প্ৰধান অধ্যাপিকা কং

তথ্য  সংগ্ৰহ

বাহ্যিক  সংযোগ

Fortissimo Films লিত্ল ৰেড ফ্লাৱাৰ্চৰ অফিচিয়েল চাইট

শ্ৰেণী:চীনৰ চলচ্চিত্ৰ
টেম্পু পৰ্বত

টেম্পু পৰ্বত ভাৰতৰ মণিপুৰ আৰু নাগালেণ্ড ৰাজ্যৰ পাহাৰীয়া সীমান্তত ওপৰলৈ উঠি অহা বৰাইল ৰেঞ্জৰ এটা শৃংগ। সমুদ্ৰপৃষ্ঠৰ পৰা ২৯৯৪ মিটাৰ উচ্চতাত নাগালেণ্ডত বাস কৰা লোকসকলে টেম্পু আৰু মণিপুৰৰ লোকসকলে এছিই পৰ্বত মণিপুৰৰ সৰ্বোচ্চ শৃংগ আৰু বৰাইল ৰেঞ্জৰ দ্বিতীয় সৰ্বোচ্চ শৃংগ।

ভূগোল

টেম্পু পৰ্বত গড় সমুদ্ৰপৃষ্ঠৰ পৰা ২৯৯৪ মিটাৰ উচ্চতাত অৱস্থিত।
এই শৃংগটো বিশ্বেমাৰ দক্ষিণ-পশ্চিম অংশত অৱস্থিত—আৰোহণৰ আৰম্ভণিৰ বিন্দু।
মাজে মাজে শিখৰটো শীতকালত বৰফেৰে আবৃত হৈ থাকে।

প্ৰৱেশাধিকাৰ

পৰিবহণ

এছিয়ান হাইৱে ১ আৰু লগতে ৰাষ্ট্ৰীয় ঘাইপথো ইয়াৰ পাদদেশৰ মাজেৰে পাৰ হৈ যায়। নিকটতম বিমানবন্দৰ হৈছে বিশ্বেমাৰ পৰা প্ৰায় ৯৬ কিলোমিটাৰ (৬০ মাইল) দূৰত্বত চুমৌকেডিমাত থকা ডিমাপুৰ বিমানবন্দৰ হোৱাৰ বিপৰীতে বীৰ টিকেন্দ্ৰজিৎ আন্তঃৰাষ্ট্ৰীয় বিমানবন্দৰ বিশ্বেমাৰ পৰা প্ৰায় ১২০ কিলোমিটাৰ (৭৫ মাইল) দক্ষিণে অৱস্থিত।

বগাই যোৱাৰ পথ

বিশ্বেমাৰ পাদদেশৰ পৰা অহা ড্জুকৌ উপত্যকালৈ যোৱা একেটা পথৰ পৰাই এই শৃংগটোলৈ যাব পাৰি। ইয়াত হাইকিং বা ৰাইড লৈ টেয়োজ্ৱু পাহাৰৰ ওপৰৰ জিৰণি ঘৰটোলৈ যাব পাৰি। ইয়াৰ পৰা চল্লিশ মিনিট বগাই পাহাৰৰ শিখৰ (খিয়োকে) পাব লাগে। ইয়াত বাওঁফালে থকা পথটোৱে মাউণ্ট টেম্পুলৈ যোৱাৰ বিপৰীতে সোঁফালে থকা ড্জুকৌ উপত্যকালৈ যায়। টেম্পু পৰ্বত খিয়োকেৰ পৰা প্ৰায় দুঘণ্টামান বগাই যাব পাৰি।

তথ্য সংগ্ৰহ